Document ID: 32003R2285

Nõukogu määrus (EÜ) nr 2285/2003,
22. detsember 2003,
millega muudetakse teatavatele tööstus-, põllumajandus- ja kalandustoodetele kehtestatud ühtse tollitariifistiku ühepoolseid tollimakse kindlaksmääramata ajaks peatavat määrust (EÜ) nr 1255/96
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut
ning arvestades järgmist:
(1) Ühenduse huvides on osaliselt või täielikult peatada ühtse tollitariifistiku ühepoolsed tollimaksud mõnedele uutele toodetele, mida pole loetletud ühtse tollitariifistiku teatud tööstus-, põllumajandus- ja kalandustoodetele kehtestatud ühepoolseid tollimakse kindlaksmääramata ajaks peatavas nõukogu 27. juuni 1996. aasta määruse (EÜ) nr 1255/96 lisas [1].
(2) Tooted, mille suhtes ühtse tollitariifistiku ühepoolsete tollimaksude kindlaksmääramata ajaks peatamine ei ole enam ühenduse huvides või mille kirjeldust on vaja toote tehnoloogilise arengu arvestamiseks muuta, tuleb nimetatud määruse lisa nimekirjast kustutada.
(3) Tooteid, mille kirjeldust on vaja muuta, tuleb pidada uuteks toodeteks.
(4) Pidades silmas suurt hulka 1. jaanuaril 2004 jõustuvaid muudatusi, tuleb kasutamisselguse huvides määruse (EÜ) nr 1255/96 lisa asendada nimetatud kuupäevast kehtima hakkava täielikult uue variandiga.
(5) Arvesse võttes Euroopa Ühenduse laienemist 1. mail 2004 tuleb määruse (EÜ) nr 1255/96 lisasse nimetatud kuupäevast alates lisada uued tooted.
(6) Vastavalt tuleks muuta määrust (EÜ) nr 1255/96.
(7) Käesoleva määruse majanduslikku tähtsust arvesse võttes on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3 osutatud kiireloomulisusele.
(8) Kuna käesolevat määrust tuleks kohaldada 1. jaanuarist 2004, peaks määrus jõustuma viivitamata,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1255/96 lisa asendatakse käesoleva määruse I lisas esitatud tekstiga.
Artikkel 2
Käesoleva määruse II lisas loetletud tooted lisatakse määruse (EÜ) nr 1255/96 lisasse.
Artikkel 3
Käesolev määrus jõustub Euroopa Liidu Teatajas avaldamise päeval.
Artiklit 1 kohaldatakse alates 1. jaanuarist 2004.
Artiklit 2 kohaldatakse alates 1. maist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 2003

Labels: 3
1
15
6